সৌদি যুবরাজকে স্বাগত জানাতে প্রটোকল ভাঙলেন মোদি
সৌদি যুবরাজ মোহাম্মদ বিন সালমানকে নয়াদিল্লিতে ব্যক্তিগতভাবে স্বাগত জানাতে সরকারি প্রটোকল ভেঙেছেন ভারতের প্রধানমন্ত্রী নরেন্দ্র মোদি।-খবর রয়টার্সের।







সাধারণত বিদেশি অতিথিদের স্বাগত জানাতে প্রধানমন্ত্রী নিজে কখনো বিমানবন্দরে যান না। সেক্ষেত্রে তার প্রতিনিধি হিসেবে কোনো কর্মকর্তা কিংবা সরকারের কোনো কম গুরুত্বপূর্ণ মন্ত্রীকে পাঠানো হয়।




মোদির প্রটোকল ভাঙাকে স্বাগত জানিয়ে ভারতীয় পররাষ্ট্র মন্ত্রণালয়ের মুখপাত্র রাভিশ কুমার বলেন, দ্বিপক্ষীয় সম্পর্কের ক্ষেত্রে এটি নতুন একটা অধ্যায়।
বিমানবন্দরে যুবরাজ পা রাখলে সেখানে উপস্থিত নরেন্দ্র মোদি তাকে উষ্ণ করমর্দন ও আলিঙ্গনে স্বাগত জানিয়েছেন।
বুধবার নরেন্দ্র মোদির সঙ্গে সৌদি যুবরাজের বৈঠক হওয়ার কথা রয়েছে। দুই দিনের পাকিস্তান সফর শেষে যুবরাজ ভারতে পা রাখেন।
এএফপির খবরে বলা হয়েছে, ভারত-পাকিস্তান উত্তেজনায় তার এ সফর যেমন ম্লান হয়ে পড়েছে, তেমনি ব্যবসায়িক মিশনও অনিশ্চয়তায় পড়েছে।
তেল বিক্রি বাড়াতে বিশ্বের সবচেয়ে দ্রুতগতির প্রবৃদ্ধির অর্থনীতির দেশগুলোর পেছনে ছুটছেন সৌদি যুবরাজ।
এর আগে দুদিনের পাকিস্তান সফরে ছিলেন সৌদি যুবরাজ। সেখান থেকেই ভারত সফরে আসেন তিনি।
এর মধ্যে বৃহস্পতিবার কাশ্মীরের আত্মঘাতী হামলায় ভারতের একটি আধাসামরিক বাহিনীর ৪৪ জওয়ান নিহত হন। এ হামলার দায় পাকিস্তানের ওপর চাপাচ্ছে চিরবৈরী ভারত। ইসলামাবাদ সেই দায় অস্বীকার করেছে। 
যদিও পাকিস্তানভিত্তিক জইশ-ই-মোহাম্মদ হামলার দায় স্বীকার করেছে।
হামলার পর পাকিস্তানের বিরুদ্ধে কঠোর ব্যবস্থা নিতে উত্তাল হয়ে পড়ে ভারত। পরমাণুসমৃদ্ধ দুই প্রতিবেশী দেশের সাম্প্রতিক মহড়ায় আন্তর্জাতিক উদ্বেগ বাড়ছে।
বুধবার মোদির সঙ্গে যুবরাজের বৈঠকে বিষয়টি উঠে আসবে বলে প্রত্যাশা করা হচ্ছে।

সৌদি যুবরাজ মোহাম্মদ বিন সালমানকে নয়াদিল্লিতে ব্যক্তিগতভাবে স্বাগত জানাতে সরকারি প্রটোকল ভেঙেছেন ভারতের প্রধানমন্ত্রী নরেন্দ্র মোদি।-খবর রয়টার্সের।